
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.111.222/2025

REFERAT DE APROBARE
pentru proiectul de hotărâre  privind aprobarea  concesionării prin licitaţie publică a unui imobil (construcție anexă) și a terenului aferent situat în șanțurile Fortificației de tip Vauban, Cetatea Alba Carolina, str.Aleea Sf.Capistrano, în vederea restaurării și refuncționalizării clădirii anexă prin  demolarea construcției parazitare existente și edificarea unei construcții noi cu destinația de punct de alimentație publică

Prin proiectul de hotărâre supus spre dezbatere Consiliului Local al municipiului Alba Iulia,  propun să se ia în discuție aprobarea concesionării prin licitaţie publică, pentru o perioadă de 25 ani, cu posibilitate de prelungire în condițiile legii, a unui imobil (construcție anexă) situat în șanțurile Fortificației de tip Vauban, Cetatea Alba Carolina, str.Aleea Sf.Capistrano, în zona protejată aparținând Cetății Alba Carolina, poziția 203 pe Lista Monumentelor Istorice 2015:LMI AB-II-a-A-00088, înscris în CF nr.81842 Alba Iulia, cu nr.cadastral 81842-C6, cu suprafața construită la sol de 37 mp, având cod de clasificare 1.6.2 și valoarea de inventar de 14.200 lei și a terenului aferent în cotă de 37/55.623 mp din terenul înscris în CF nr.81842 Alba Iulia, cu nr.cadastral 81842, având cod de clasificare 8 și valoarea de inventar de 29.344.590 lei în scopul demolării construcției parazitare existente și edificării unei construcții noi cu destinația de punct de alimentație publică.

Se mai propune ca prețul minim de pornire al licitației publice să fie suma de 6,42 euro/mp/lună (238 euro/lună), conform raportului de evaluare întocmit de evaluator autorizat ANEVAR Roșu Adriana Eusența.


Mai propunem Consiliului Local al municipiului Alba Iulia aprobarea studiului de oportunitate, a documentației de atribuire, a caietului de sarcini și a contractului-cadru conform anexelor nr.1, nr.2, nr.3 și nr.4 care fac parte integrantă din prezentul proiect de hotărâre, precum și a următoarele formulare-tip:


1.Formularul nr.1 – cerere de înscriere la licitație și declarație de intrarea în posesia caietului de sarcini, conform Anexei nr.5 la prezenta hotărâre;

2.Formularul nr.2 – fișa ofertantului, conform Anexei nr.6 la prezenta hotărâre;

3.Formularul nr.3 – declarație de eligibilitate, conform Anexei nr.7 la prezenta hotărâre;

4.Formularul nr.4 – acord GDPR (acord prelucrare date cu caracter personal), conform Anexei nr.8 la prezenta hotărâre;


5.Formularul nr.5 – formular de ofertă, conform Anexei nr.9 la prezenta hotărâre.

La întocmirea proiectului de hotărâre, s-au avut în vedere următoarele:


În decursul timpului, Cetatea Alba Carolina – Fortificație de tip Vauban, a cunoscut ample lucrări prin care s-a urmărit restaurarea și introducerea în circuitul turistic a acestui obiectiv.

Toate eforturile depuse de Primăria și Consiliul Local al municipiului Alba Iulia în acest scop, au fost încununate de succes, municipiul Alba Iulia devenind o destinație atractivă pentru un  turiștii români și străini, prin aceasta orașul devenind din ce în ce mai atrăgător și pentru potențialii investitori care – prin investițiile pe care le-au realizat sau urmează să le pună în operă în următorii ani – pot contribui la dezvoltarea economico-socială și culturală a orașului, precum și la creșterea veniturilor la bugetul local.


În incinta Cetății Alba Carolina, există la acest moment o construcție anexă, parazitară, pe Aleea Sf.Capistrano, aflată într-o stare avansată de degradare, și care prezintă interes din partea unor investitori pentru restaurarea și revitalizarea acesteia.


Această construcție are o suprafață construită la sol de 37 mp, iar latura sudică a acesteia reprezintă zidul istoric al Cetății de tip Vauban din Alba Iulia, construită la jumătatea secolului al XVIII-lea.


Fațada sudică a construcției reprezintă zidul adosat cu valoare istorică a Cetății, construit în secolul al XVIII-lea.Acesta prezintă 3 guri de tragere înguste, care au fost înzidite spre interior o dată cu ridicarea construcției cu plan rectangular și regim de înălțime parter, la începutul secolului al XX-lea de către Armata română, prilej cu care a fost efectuat golul în zidul istoric alungit, care – probabil – a funcționat ca punct de control la intrarea în Cetate de pe str.Aleea Saf.Capistrano.


Degradările la nivelul zidului, care are un coronament din cărămidă așezată pe cant și un element de piatră care marchează finalizarea acestuia, sunt mai accentuate în partea superioară.Coronamentul prezintă vegetație crescută între rosturi, desprinderi ale cărămizilor și macerarea mortarului.Cărămida prezintă eflorescențe saline și unele cărămizi macerate.


În această fațadă, este vizibilă panta acoperișului construcției contemporane, o imagine în dezacord cu punerea în valoare a zidului istoric al cetății.


Conform studiului istorico-arhitectural, în perioada revoluției de la 1848-1849, pentru o mai eficientă apărare la un eventual asediu prelungit, elementele defensive ale fortificației au fost legate între ele cu un zid de cărămidă plină, cu grosimi variabile, prevăzut cu guri de tragere la nivelul solului.Porțiunile vulnerabile unui atac armat desfășurat de către trupele maghiare au fost considerate cele dintre reveline și contragărzi, zone care nu puteau fi apărate cu artileria grea.În urma acestor evenimente, la sfârșitul secolului XIX întregul sistem defensiv și-a pierdut funcționalitatea de apărare.


După încheierea celui de al II-lea război mondial, spre finele anului 1945, trupele sovietice în retragere au fost încartiruite pe acest amplasament pentru o scurtă perioadă de timp.


Probabil că această construcție (anexă) datează din această perioadă și putea avea rolul de cabină de poartă/punct control pentru zona șanțului principal care adăpostea până în anii 90 tehnica de luptă a unităților militare staționate în cetate.


Construcția a suferit în timp diverse modificări, practicându-se goluri în zidăria plină de cărămidă, fără a continua țeserea materialului structural.O centură de beton  armat a fost turnată perimetral, aceasta având o conformare deficitară.Șarpanta într-o singură apă este acoperită cu invelitoare din țiglă de beton ondulat, clădirea nedispunând de un sistem de preluare a apelor pluviale, se pot observa infiltrații la nivelul zidurilor, vegetație crescută spontan la bază și macerarea radierului de beton pe care este așezată construcția.


Fațada nordică a construcției prezintă porțiuni nețesute ale zidăriei, centura de beton armat cu dimensiuni variabile, umpluturi de cărămidă plină.Clădirea acoperă perspectiva asupra zidului istoric, punctul de înălțime maximă a șarpantei depășind coronamentul zidului.


La fațada vestică, zidul este așezat parțial pe parapet, observându-se un contrafort înglobat în zidărie, în stare avansată de degradare, cu umiditate și cărămizi și rosturi macerate.Se mai pot observa goluri provenind, probabil, dintr-o etapă anterioară a construcției, când aceasta era tăvănită, goluri care probobil reprezentau încastrările unor grinzi.


Conform studiului istoric și expertizei tenhice efectuate, construcția nu dispune de elemente valoroase din punct de vedere arhitectural, istoric, urbanistic, cu excepția zidului încastrat pe latura sudică, zid ce face parte din sistemul defensiv al cetății.Structura acestei construcții anexă este una deficitară, prezentând numeroase probleme care pot pune în pericol siguranța în exploatare (centura de beton neconformă, șarpantă subdimensionată, radier macerat, zidărie nețesută și fisuri).


Pentru restaurarea, conservarea și punerea în valoare a acestei construcții se propun:


-restaurarea și punerea în valoare a zidului istoric aferent cetății;


-desființarea restului clădirii anexă (parazitară) și realizarea pe același amplasament a unei noi construcții care să adopte un limbaj arhitectural modern, adecvat funcțiunii (punct de alimentație publică), cerințelor actuale pentru funcțiunea propusă în zonele istorice din societățile moderne;


-integrarea zidului istoric în noua clădire propusă;


-echiparea imobilului cu rețele edilitare.


Proiectul de revitalizare, refuncționalizare, restaurare și conservare a acestei construcții are ca scop amenajarea unui punct de alimentație publică într-o zonă frecventată atât de către localnici cât și de către turiști, proximitatea amplasamentului față de terenurile de sport spre est și zona de promenadă, făcând ca această investiție să îmbunătățească sectorul serviciilor din zonă.


Mai mult, proiectul are ca scop punerea în valoare a monumentului (zidul istoric al fortificației de tip Vauban), consolidarea și restaurarea sa urmând a ține cont de principiile eticii în restaurare și de esența sa istorică ce trebuie protejată pentru generțiile viitoare.


Principalele obiective urmărite prin realizarea acestei investiții sunt:


-consolidarea, restaurarea și conservarea zidului istoric;


-punerea în valoare a acestuia prin înglobarea sa într-o structură arhitecturală modernă, care respectă principiile eticii în restaurare, astfel încât construcția ce urmează a fi realizată pe amplasament să devină un punct de atracție în cadrul cetății:


-crearea unui spațiu plăcut pentru servire, obiectiv care poate contribui semnificativ la crearea unor noi locuri de muncă și la creșterea atractivității cetății și – implicit – a veniturilor generate de turism.

La redactarea proiectului de hotărâre, au mai fost avute în vedere dispoziţiile art.4 alin.(2) din Legea nr.422/2001 privind protejarea monumentelor istorice, republicată, cu modificările și completările ulterioare, dispozițiile OG nr.21/2006 privind regimul concesionării monumentelor istorice, aprobată cu modificări prin Legea nr.454/2006 și ale HGR nr.1067/2007 privind aprobarea Normelor metodologice pentru aplicarea Ordonanței Guvernului nr.21/2006 privind regimul concesionării monumentelor istorice și prevederile art.129 alin.(2) lit."c", coroborat cu art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a”, ale art.312 și ale art.320 - 330 din OUG nr.57/2019 privind Codul administrativ, cu modificările și completările ulterioare.
Primar

Pleșa Gabriel Codru
